Ukendte gerningsmænd har tidligt i morges røvet posthuset i Løgstør på en noget alternativ måde. Gerningsmændene har brækket et vindue op, og åbnet vindfanget, så de kan køre minilæsseren ind, der så er brugt til at fjerne en opbevaringsboks på en halv gang en halv meter. - Efter de oplysninger, vi har fra personalet på posthuset, så er der ikke de store værdier i pengeskabet. Formegentlig kun nogle bilnøgler og nogle breve. Det er de oplysninger, vi har om boksens indhold, siger vagtchef ved Nordjyllands Politi, Bent Højgaard. Både minilæsser og pengeskab er efterfølgende forsvundet fra stedet. Det var et avisbud, der kl. 4:50 anmeldte indbruddet.

Opsummering:
Pengeboks fjernet fra posthuset i Løgstør.